రాష్ట్ర వ్యాప్త పర్యటనకు రంగం సిద్ధంటి.నగర్(చెన్నై): అసెంబ్లీలో బలపరీక్ష సందర్భంగా అధికార అన్నాడీఎంకే శాసనసభ్యుల మధ్య చీలిక ఏర్పడి, ఓటింగ్లో ఎడప్పాడి ప్రభుత్వం కుప్పకూలుతుందని ఆశపడ్డ మాజీ ముఖ్యమంత్రి పన్నీర్సెల్వంకు నిరాశే మిగిలింది. జయలలిత సమాధి సాక్షిగా ఆమె సన్నిహితురాలు శశికళ నాయకత్వంలోని అన్నాడీఎంకే అధిష్ఠానంపై తిరుగుబాటు చేసిన పన్నీర్సెల్వం బలసమీకరణలోనూ విఫలమయ్యారు. పదిమంది శాసనస భ్యుల నుంచి మాత్రమే మద్దతును పొందగలిగారు. ఈ నేపథ్యంలో అక్రమ పద్ధతులతో ప్రతిపక్షాలేవీ లేని స్థితిలో శాసనసభలో జరిగిన బలపరీక్షలో నెగ్గిన ముఖ్యమంత్రి ఎడప్పాడిని గద్దె దించే దిశగా రాష్ట్రంలో మళ్లీ అమ్మ పాలన వచ్చేందుకు వీలుగా రాష్ట్రవ్యాప్తంగా పర్యటించనున్నట్టు పన్నీర్సెల్వం ప్రకటించారు.తొట్టతొలుత అన్నాడీఎంకే గెలిచిన 136 అసెంబ్లీ నియోజకవర్గాల్లో పర్యటించాలని నిర్ణయించారు. ఆ మేరకు పర్యటన పథకాలను రూపొందించే నిమిత్తం పన్నీర్సెల్వం నివాస గృహంలో పార్టీ సీని యర్లు మధుసూదనన్, పొన్నయ్యన్, కేపీ మునుసామి, నత్తం విశ్వనాథన్ తదితరులు సమావేశమయ్యారు.  ఈ సమావేశంలో కార్యకర్తలను కూడ గట్టుకునేందుకు పన్నీర్సెల్వం అభిమానుల సంఘం (పేరవై) పేరుతో ప్రత్యేక సంఘాన్ని ఏర్పాటు చేసుకోవాలని నాయకులు సూచించారు. పార్టీని శశికళ వర్గం ఎలా స్వాధీనం చేసుకున్నదీ, అధికారం కోసం జరిపిన అక్రమాలను గురించి ప్రజలకు వివరించే రీతిలో పన్నీర్సెల్వం పర్యటన కొనసాగాలని, పర్యటనలో అక్కడక్కడా ర్యాలీలు, మహాసభలు జరపాలని నాయకులు నిర్ణయించారు.ముఖ్యమంత్రి ఎడప్పాడికి మద్దతు ప్రకటించిన 122 మంది అన్నాడీఎంకే శాసనసభ్యుల నియోజకవర్గాల్లో భారీ యెత్తున ర్యాలీలు జరపాలని నాయకులు సూచించారు. ప్రస్తుతం జయలలిత నియోజకవర్గమైన ఆర్కేనగర్ నుంచి పర్యటనను ప్రారంభించాలా లేక చెన్నై నుంచే ప్రారంభించాలా అనే విషయంగా నాయకులు చర్చలు జరిపారు. పన్నీర్సెల్వం పర్యటన కోసం ఆయన నివాస గృహం వద్ద కొత్తగా జయలలితకు నచ్చిన పచ్చరంగుతో ఓ ప్రత్యేక వాహనం సిద్ధంగా ఉంది. ఆ వాహనంపై జయలలిత, పార్టీ చిహ్నం రెండాకుల గుర్తు చిత్రాలున్నాయి. ఆ వాహనంలో పన్నీర్సెల్వం కుగ్రామాల్లో సైతం పర్యటించేందుకు సమాయత్తమవుతున్నారు. మంగళవారం సాయంత్రంలోగా పన్నీర్ సెల్వం తన పర్యటన వివరాలను ప్రకటిస్తారని ఆయన అనుచరులు తెలిపారు.
rashtra vyaapta paryatanaku rangam siddhanti.nagar(chennai): assembleelo balapareeksha sandarbhamgaa adhikara annadienke saasanasabhyula madhya cheelika erpadi, otinglo edappadi prabhutvam kuppakuulutundani aasapadda maji mukhyamantri panneerselvanku nirashe migilindi. jayalalita samadhi saakshigaa aame sannihituraalu sasikala naayakatvamloni annadienke adhishtaanampai tirugubaatu chesina pannirselvam balasameekaranaloonuu viphalamayyaru. padimandi sasanasa bhyula nunchi matrame maddatunu pondagaligaaru. ee nepathyamlo akrama paddhatulatho pratipakshaalevii laeni sthitilo saasanasabhalo jarigina balapareekshalo neggina mukhyamantri edappaadini gadde dinche disagaa rashtramlo malli amma paalana vachenduku veelugaa raashtravyaaptamgaa paryatinchanunnattu pannirselvam prakatinchaaru.tottatoluta annadienke gelichina 136 assembley niyojakavargaallo paryatinchaalani nirnayinchaaru. aa meraku paryatana pathakaalanu roopondinche nimittam pannirselvam nivasa gruhamlo party seeni yarlu madhusudanan, ponnayyan, kepi munusami, nattam vishwanathan taditarulu samavesamayyaru.  ee samavesamlo kaaryakartalanu kuuda gattukunenduku pannirselvam abhimaanula sangham (peravai) paerutho pratyeka sanghaanni erpaatu chesukovalani naayakulu suuchimchaaru. paartiini sasikala vargam ela swaadheenam chesukunnadii, adhikaaram kosam jaripina akramaalanu gurinchi prajalaku vivarinche reetilo pannirselvam paryatana konasaagaalani, paryatanalo akkadakkada ryaaleelu, mahasabhalu jarapalani naayakulu nirnayinchaaru.mukhyamantri edappadiki maddatu prakatinchina 122 mandi annadienke saasanasabhyula niyojakavargaallo bhari yettuna ryaaleelu jarapalani naayakulu suuchimchaaru. prastutam jayalalita niyojakavargamaina arcanagar nunchi paryatananu prarambhinchala leka chennai nunche prarambhinchala ane vishayamgaa naayakulu charchalu jariparu. pannirselvam paryatana kosam aayana nivasa gruham vadda kottagaa jayalalitaku nachina pacharangutho oo pratyeka vaahanam siddamgaa undi. aa vaahanampai jayalalita, party chihnam rendaakula gurtu chitraalunnaayi. aa vaahanamlo pannirselvam kugramallo saitam paryatinchenduku samaayattamavutunnaaru. mangalavaaram saayantramlogaa pannir selvam tana paryatana vivaraalanu prakatistaarani aayana anucharulu telipaaru.